Рангел Вълчанов
Рангел Петров Вълчанов е български режисьор, сценарист и актьор.

Биография 
Роден е на 12 октомври 1928 г. в село Кривина край София. Завършва театрална режисура при професор Боян Дановски във ВИТИЗ „Кръстьо Сарафов“ (1953). Работи в Студия за игрални филми „Бояна“ от 1952 година като асистент-режисьор и режисьор. Член е на Европейската филмова академия и народен артист.

Широко известни с оригиналността на художественото му мислене са филмите му „Инспекторът и нощта“, „Вълчицата“. От 1970 до 1972 година работи в Чехословакия, където заснема „Лице под маска“ и „Шанс“. После отново в България продължава да изненадва с нестандартните си решения в „Следователят и гората“, „Лачените обувки на незнайния воин“, „За къде пътувате?“, „А сега накъде?“.

През юли 2006 година започва работа по продължение на филма „А сега накъде?“ със заглавие „А днес накъде?“. Избран е за филмов режисьор номер 1 на България през XX век. На 9 октомври 2012 година е избран за действителен член на Българската академия на науките.

Рангел Вълчанов умира на 30 септември 2013 година.

Улица в софийския квартал Кръстова вада е кръстена на него.

Отличия 
 През 1999 г. е удостоен с орден „Стара планина“.
 През 2008 г. е отличен с Държавна награда „Св. Паисий Хилендарски“
 На 4 ноември 2008 г. е удостоен с орден „Св. св. Кирил и Методий“.

Филмография

Като режисьор

Като сценарист

Като актьор

Библиография 
 Рангел Вълчанов. „Всички ще умрем, а сега наздраве“. Пловдив, Жанет-45, 2010.
 Рангел Вълчанов. „Ура! Най-после и онемях!“. Пловдив, Жанет-45, 2012.
 Рангел Вълчанов. „Хем съм сам, хем няма никой“. София: Сиела, 2013. ISBN 978-954-28-1287-6

Бележки

Външни препратки 
 
  
  Рангел Вълчанов в КиноПоиск
  Рангел Вълчанов в Кино-Театр
 Красимир Крумов, „Народът дете“, в. „Култура“, бр.38 (2293), 17 октомври 2003 г. (за „Лачените обувки на незнайния воин“ (1979) на Рангел Вълчанов)
 Красимир Крумов, „Народът дете. 2 част“, в. „Култура“, бр.39 (2294), 24 октомври 2003 г. (за „Лачените обувки на незнайния воин“ (1979) на Рангел Вълчанов)

Академици на БАН
Български актьори и актриси
Български сценаристи
Български режисьори
Носители на държавна награда „Св. Паисий Хилендарски“
Носители на орден „Св. св. Кирил и Методий“
Носители на орден „Стара планина“
Заслужили артисти (България)
Родени в област София
Починали в София
Починали от рак